Dikwels kom dit voor binne die konteks wat iets wat eers moet gebeur of ŉ tydsverloop wat eers moet verbygaan voordat die saak waaroor die teks handel, ŉ werklikheid kan word. Ons leef immers almal in ŉ “totdat” wêreld. Bitter min dinge in die lewe val sommer saam met die oomblik dat jy die begeerte na iets ervaar.
Die digter in Ps. 73 verwoord tipiese vrae in die gemoed van gelowiges. Hy kyk na die wêreld om hom en oënskynlik sukkel goddelose mense nie met die uitdagings wat hom te beurt val nie. Trouens, hy voel die lewe maak glad nie sin nie.